Source: http://www.bihon.ro/conducerea-csm-oradea-incearca-sa-gaseasca-solutii-pentru-inlocuirea-lui-denison/2175064
Timestamp: 2019-03-26 12:07:01+00:00

Document:
Conducerea CSM Oradea încearcă să găsească soluții pentru înlocuirea lui Denison - BIHON
la	8. ianuarie 2019 13:14
Sean Denison se desparte, cel puțin pentru moment, de CSM CSU Oradea
Plecarea neprevăzută a jucătorului canadian constituie o pierdere imensă pentru echipa orădeană, în condițiile în care Denison putea juca atât ca pivot, cât și ca extremă de forță, având totodată și un aport important în jocul defensiv.
A fost unul din jucătorii din rotația de bază a „leilor roșii”, iar absența sa dereglează întregul sistem de joc al echipei campioane.
Antrenorul Cristian Achim este extrem de dezamăgit din cauza repetatelor probleme de lot cu care se confruntă formația sa în actuala ediție. CSM CSU i-a pierdut, pe rând, pe Sean Barnette, Vaidas Karuiniauskas și Sean Denison, jucători care trebuiau să fie titulari de bază în angrenajul echipei.
„Eu sunt pur și simplu disperat, nu știu cum se poate întâmpla să avem atâtea ghinioane. Încă înainte de startul sezonului, a trebuit să ne despărțim de Barnette, apoi s-a accidentat Denison. L-am pierdut în continuare pe Kariniauskas, un fundaș care ne-a ajutat din plin să câștigăm titlul în ediția precedentă. A urmat acum problema lui Denison, care nu știm dacă va mai reveni la echipă. Aceste absențe repetate afectează jocul echipei, pentru că este foarte greu să suplinești absența unui jucător sau să-l înlocuiești cu un altul”, ne-a declarat antrenorul echipei noastre.
În cazul în care Denison nu se va mai întoarce la Oradea, clubul va transfera, cu siguranță, un alt jucător pe acest post. Cristian Achim afirmă însă că și acest lucru este problematic, în plin sezon.
„Sigur că toți vor spune să îi căutăm un înlocuitor lui Denison. Dar ce jucător putem găsi în momentul în care ne aflăm? Ce jucători de valoare sunt liberi de contract în această perioadă? Cei care nu și-au găsit un angajament de la începutul sezonului, sau unii la care au renunțat alte echipe.
Este ca și cum ar spune cineva că i s-a stricat Mercedesul, iar eu i-aș zice «poftim, îți dau Dacia mea în schimb». Bineînțeles că nu este deloc același lucru. Așa că înlocuirea unui jucător cum era Denison este extrem de greu de rezolvat. Situația noastră este acum foarte complicată, iar timpul ne presează, pentru că urmează partea a doua a sezonului regulat, în care ne așteaptă meciuri dintre cele mai dificile”, a explicat antrenorul CSM CSU Oradea.
Pivotul canadian Sean Denison urmează să se întoarcă în țara sa natală, datorită unor probleme medicale familiale cu care se confruntă. Conform comunicatului CSM Oradea, jucătorul și clubul au convenit să sisteze colaborarea, cel puțin pentru o perioadă. Revenirea lui Denison este condiționată de re...
Taguri: baschet, csm oradea, inlocuire jucator, sean denison, transfer

References: CSM 
 CSM 
 CSM 
 CSM 
 CSM 
 csm